**Manhuš** (ukr. Мангуш; vuosina 1946–1995 **Peršotravneve** ukr. Першотравневе) on kaupunkityyppinen taajama Ukrainan Donetskin alueen Mariupolin piirissä. Manhuš sijaitsee noin 25 kilometriä piirikeskus Mariupolin rautatieasemalta länteen ja 141 kilometriä aluekeskus Donetskista etelälounaaseen.  Ukrainan tilastokeskus arvioi taajaman väkiluvuksi 7 858 asukasta vuoden 2021 alussa. Manhušin keskustan läpi kulkee Mariupolista länteen johtava eurooppatie **E 50** eli valtatie (M14).

Manhuš on Ukrainan vuonna 2020 tehdyn aluehallintouudistuksen jälkeen kuulunut Mariupolin piiriin; tätä ennen se oli Manhušin piirin (vuoteen 2016 saakka nimenä Peršotravneven piiri) hallintokeskus. Kesästä 2020 lähtien Manhuš on ollut aluehallinnon kolmannella tasolla olevan, Manhušin maaseutukunnan (ukr. Мангушська селищна громада) hallintokeskus; Mariupolin piiriin on kesästä 2020 lähtien kuulunut yksi kaupunkikunta ja neljä maaseutukuntaa.

Vuonna 2001 Manhušin taajaman väkiluku oli 8 468. Tuolloin 90,04 prosenttia asukkaista oli venäläisiä, 9,21 ukrainalaisia, lisäksi oli hiukan kreikkalaisia, valkovenäläisiä ja muita.

* Manhušin pientalovaltaista taajamaa.Manhušin pientalovaltaista taajamaa.
* Kirkko Manhušissa.Kirkko Manhušissa.

Manhušin joukkohaudat
---------------------

Manhušin taajaman pohjoisosaa (kuva vuodelta 2009). Kuvan keskivaiheella näkyy taajaman pohjoisosan uusi hautausmaa. Tämän viereen ja kuvassa vasemmalla kulkevan paikallistien (T0523) läheisyyteen (klikkaa kuvaa suuremmaksi) satelliittikuvissa esitetyt kevään 2022 joukkohaudat sijoittuisivat.
Venäjä tunkeutui sotavoimineen laajemmalle Ukrainaan helmikuun 24. päivästä 2022 lähtien. Venäjä pyrki piirittämään ja valtaamaan Manhušin lähistöllä sijaitsevan Mariupolin suurkaupungin. Pelkästään Mariupolissa arvioitiin (pormestari, EU) jo maaliskuussa kuolleen tuhansia siviilejä, jota suuruusluokkaa YK:kin piti mahdollisena. 12. huhtikuuta Donetskin alueen sotilasjohto nosti arvion kaupungissa kuolleista siviileistä jo suuruusluokkaan 20 000-22 000.

Esimerkiksi Ukrinform ja BBC:n uutisoivat 21. huhtikuuta 2022, että 19. maaliskuuta otetun satelliittikuvan mukaan näyttäisi, että Manhušin taajaman pohjoislaidalla sijaitsevan uuden hautausmaan (ukr. нове кладовище) pohjoispuolelle olisi kaivettu ensimmäisiä joukkohautoja (koordinaatit noin 47.0725°N, 37.3013°E). Joukkohautoja näkyy lisää 23. maaliskuuta, ja etenkin 30. maaliskuuta ja 3. huhtikuuta 2022 otettuissa satelliittikuvissa. Ukrainan valtiollisen tietotoimisto Ukriformin välittämän Mariupolin kaupungin kannan mukaan Manhušin joukkohaudat kattavat jo yli 20 kertaa suuremman pinta-alan, kuin mitä Butšan verilöylyn jälkeen havaittu Butšan kirkon viereinen 70 hengen joukkohauta oli kooltaan. Lisäksi Mariupolin kaupungin keräämien muiden tietolähteiden mukaan Manhušin pohjoisosan hautausmaan pohjoispuolisiin hautoihin olisi saatettu haudata kuolleita moneen kerrokseen. Tämä viittaa useisiin satoihin, tai jopa muutamaan tuhanteen näihin joukkohautoihin haudattuun ihmiseen. Mariupolin kaupungin arvion mukaan Manhušin joukkohautoihin olisi voitu haudata jopa 3 000-9 000 ihmistä.

### Katso myös

* Staryi Krym (Donetskin alue)

Lähteet
-------

1. 1 2 3  Deržavna služba statystyky Ukrajiny ДЕРЖСТАТ УКРАЇНИ / STATISTICS UKRAINE: Tšyselnist najavnoho naselennja Ukrajiny na 1 sitšnja 2021 - Number of Present Population of Ukraine, as of January 1, 2021 (pdf) (Ukrainan paikkakuntien viralliset väkilukuarviot 1.1.2021)  2021. Kiova:  Deržavna služba statystyky Ukrajiny (Ukrainan tilastokeskus), ukrcensus.gov.ua.  Arkistoitu 8.7.2022. Viitattu 22.4.2022. (ukrainaksi), (englanniksi)
2. 1 2 3 4 5  S. S. Aslanov: Manhuš (Мангуш) *Entsyklopedija Sutšasnoja Ukrajiny - Encyclopedia of Modern Ukraine, esu.com.ua*.  2018. Viitattu 22.4.2022. (ukrainaksi)
3. 1 2 3  Novi raiony: karty + sklad  17.7.2020. minregion.gov.ua. Viitattu 22.4.2022. (ukrainaksi)
4. 1 2  Je. L. Makarevitš (redaktor): *Atlas avtomobilnyh dorog. Zapadnaja Jevropa. Strany Baltii, Rossija, Belarus, Ukraina, Moldova* 1:700 000. (sivu 168-169) Minsk, Valko-Venäjä: Izdatelstvo Jansejan, 2005.  ISBN 985-6501-12-1.  (venäjäksi)
5. ↑  Stephanie Nebehay: Thousands of civilians in Mariupol may have died in past month - UN tells Reuters  29.3.2022. Reuters, reuters.com. Viitattu 22.4.2022. (englanniksi)
6. ↑  Over 2,400 civilians died in Mariupol since Russian invaded, EU says  14.3.2022. Reuters, reuters.com. Viitattu 22.4.2022. (englanniksi)
7. ↑  Natalia Zinets: Almost 5,000 killed in Mariupol since Russian siege began, mayor's office  28.3.2022. Reuters, reuters.com. Viitattu 22.4.2022. (englanniksi)
8. ↑  Maanvi Singh, Lauren Aratani ,Léonie Chao-Fong and Martin Belam: More than 20,000 civilians killed in Mariupol, mayor says  12.-13.4.2022. The Guardian, theguardian.com. Viitattu 22.4.2022. (englanniksi)
9. 1 2 3  Russian invaders throw bodies into several mass graves in Mariupol  21.4.2022 13:28. Ukrinform, ukrinform.net. Viitattu 22.4.2022. (englanniksi)
10. 1 2  Mariupol: Satellite images suggest mass graves dug near besieged city  21.4.2022. bbc.com. Viitattu 22.4.2022. (englanniksi)

Aiheesta muualla
----------------

* Kuvia tai muita tiedostoja aiheesta **Manhuš** Wikimedia Commonsissa

* Manhušin kunnan (hromadan) sivusto (ukrainaksi) (mangush-gromada.gov.ua)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Encyclopedia of Modern Ukraine
	+ 2

 |

 |